Document ID: 32013R1077

KOMISJONI RAKENDUSMÄÄRUS (EL) nr 1077/2013,
31. oktoober 2013,
mis käsitleb Enterococcus faecium’i (NBIMCC 8270), Lactobacillus acidophilus’e (NBIMCC 8242), Lactobacillus helveticus’e (NBIMCC 8269), Lactobacillus delbrueckii ssp. lactis’e (NBIMCC 8250), Lactobacillus delbrueckii ssp. bulgaricus’e (NBIMCC 8244) ja Streptococcus thermophilus’e (NBIMCC 8253) valmistise lubamist piimapõrsaste söödalisandina (loaomanik Lactina Ltd)
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
(2)
Kooskõlas määruse (EÜ) nr 1831/2003 artikliga 7 esitati taotlus Enterococcus faecium’i (NBIMCC 8270), Lactobacillus acidophilus’e (NBIMCC 8242), Lactobacillus helveticus’e (NBIMCC 8269), Lactobacillus delbrueckii ssp. lactis’e (NBIMCC 8250), Lactobacillus delbrueckii ssp. bulgaricus’e (NBIMCC 8244) ja Streptococcus thermophilus’e (NBIMCC 8253) valmistisele loa andmiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
(3)
Taotlus käsitleb Enterococcus faecium’i (NBIMCC 8270), Lactobacillus acidophilus’e (NBIMCC 8242), Lactobacillus helveticus’e (NBIMCC 8269), Lactobacillus delbrueckii ssp. lactis’e (NBIMCC 8250), Lactobacillus delbrueckii ssp. bulgaricus’e (NBIMCC 8244) ja Streptococcus thermophilus’e (NBIMCC 8253) valmistise lubamist piimapõrsaste söödalisandina ja selle klassifitseerimist söödalisandite kategooriasse „zootehnilised lisandid”.
(4)
Euroopa Toiduohutusamet (edaspidi „toiduohutusamet”) jõudis 12. märtsi 2013. aasta arvamuses (2) järeldusele, et kavandatud kasutustingimuste korral ei avalda Enterococcus faecium’i (NBIMCC 8270), Lactobacillus acidophilus’e (NBIMCC 8242), Lactobacillus helveticus’e (NBIMCC 8269), Lactobacillus delbrueckii ssp. lactis’e (NBIMCC 8250), Lactobacillus delbrueckii ssp. bulgaricus’e (NBIMCC 8244) ja Streptococcus thermophilus’e (NBIMCC 8253) valmistis kahjulikku mõju loomade ega inimeste tervisele ega keskkonnale. Toiduohutusamet märkis, et kõnealune valmistis võib suurendada piimapõrsaste kehakaalu. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
(5)
Kõnealuse valmistise hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. oktoober 2013

Labels: 0
3
17
6